Sericata

Sericata yera un lugar medieval situau en o municipio de Samianigo.

En iste mesmo puesto se troba en l'actualidat a pardina de Pardiniella. Geografía medieval de Serrablo. José Miguel Navarro López. Colección «A Lazena de yaya», 15. ISBN 84-8127-104-7

Historia
Bi ha nomás un documento que nos parle d'iste lugar, cuan o rei Sancho Remíriz en 1085 permutó con o monesterio de Cercito as propiedaz que teneba donya Amunna a cambio d'a pardina de Siricata, situada en a val d'o río Aurín.

Leyendas
Una vegada mas como en atros lugars de l'Alto Aragón, tamién se conserva o mito d'as viellas pervivients. En iste caso as dos mullers baixoron ta Larrés demandando aduya, pero las refusoron. A la fin arriboron en Pardiniella a on fuoron acullias y mantenidas en diferents casas "a redolino" dica que murioron. Asinas cada casa de Pardiniella recibió tierras de Sericata en a mesma proporción de tiempo que las heban teniu agüespadas.

Referencias

Categoría:Despoblaus medievals d'a provincia de Uesca
Categoría:Lugars desapareixius de Samianigo